सेतरावा- 36 महिलाओं के हुए ऑपरेशन
प्राथमिक स्वास्थ केंद्र में सोमवार को आयोजित नसबंदी शिविर में 36 महिलाओं का ऑपरेशन किया गया। हर माह की 28 तारीख को सांईनाथ अस्पताल जोधपुर के तत्वाधान में सेतरावा प्राथमिक स्वास्थ केंद्र में शिविर आयोजित किया जाता है। शिविर आयोजनकर्ता मुकेश ने बताया कि शिविर में ऑपरेशन के लिए 45 महिलाओं के नाम दर्ज थे, जिनमें से 6 महिलाओं के दिल की धड़कन तेज होने की वजह से ऑपरेशन नहीं हो पाया 3 महिलाएं उपस्थित नहीं हुई। बाकी 36 महिलाओं के ऑपरेशन सफलतापूर्वक हुए। ऑपरेशन करवाने वाली प्रत्येक महिला को 1600 रुपए प्रोत्सहान राशि उस महिला को लाने वाले को 200 रुपए का प्रोत्सहान दिया जाता है। शिविर में सर्जन डॉ. आरके यादव, डाॅ. केएल कलवानी नर्सिंग स्टाफ सहित सेतरावा स्वास्थ केंद्र का स्टाफ मौजूद था।
hin_Deva hin_Deva